b'\n_START_ARTICLE_\nKoripallon I-divisioona-kausi 2009\xe2\x80\x932010\n_START_PARAGRAPH_\nKausi 2009\xe2\x80\x932010 on koripallon I-divisioonan 35. kausi. Se pelattiin 12 joukkueen kaksinkertaisena sarjana.\n_START_SECTION_\nEnnen kauden alkua\n_START_PARAGRAPH_\nKauden alussa Helsingin NMKY luopui sarjapaikastaan ja sen tilalle nousi Keravan Kori-80. Samalla helsinkil\xc3\xa4isten joukkueiden m\xc3\xa4\xc3\xa4r\xc3\xa4 korkeimmilla sarjatasoilla laski entisest\xc3\xa4\xc3\xa4n. My\xc3\xb6s KaU Basket vet\xc3\xa4ytyi ennen kauden alkua johtuen taloudellisista syist\xc3\xa4. KaU Basketin paikasta I-divisioonassa karsivat S\xc3\xa4yn\xc3\xa4tsalon Riento ja Namika Lahti II.\n_START_SECTION_\nPelitapa\n_START_PARAGRAPH_\nRunkosarjan ensimm\xc3\xa4iseksi ja toiseksi sijoittuneet joukkueet p\xc3\xa4\xc3\xa4sev\xc3\xa4t suoraan v\xc3\xa4lieriin. Runkosarjan kolmas ja kuudes pelaavat toisiaan vastaan, sek\xc3\xa4 nelj\xc3\xa4s ja viides pelaavat toisiaan vastaan puoliv\xc3\xa4lieriss\xc3\xa4. V\xc3\xa4lier\xc3\xa4ss\xc3\xa4 runkosarjan voittaja pelaa runkosarjassa huonoiten sijoittunutta joukkuetta vastaan ja runkosarjan kakkonen pelaa toiseksi huonoiten sijoittunutta vastaan. V\xc3\xa4lierien voittajat kohtaavat finaalissa, joka pelataan paras viidest\xc3\xa4 -j\xc3\xa4rjestelm\xc3\xa4ll\xc3\xa4 kuten v\xc3\xa4lier\xc3\xa4tkin. Finaalin voittaja nousee kaudeksi 2010\xe2\x80\x932011 Korisliigaan ja finaalin h\xc3\xa4vinnyt joukkue pelaa karsintasarjan Korisliigan toiseksi huonoiten sijoittunutta joukkuetta vastaan._NEWLINE_I-divisioonan runkosarjan huonoiten sijoittunut joukkue putoaa suoraan alueellisen II-divisioonaan ja toiseksi huonoiten sijoittunut pelaa II-divisioonan parhaiden joukkueiden kanssa kahdesta paikasta I-divisioonassa.'